CELEX: 32009R0721
Language: et
Date: 2009-08-06 00:00:00
Title: Komisjoni määrus (EÜ) nr 721/2009, 6. august 2009 , määruses (EÜ) nr 676/2009 osutatud pakkumismenetluse raames maisi importimiseks esitatud pakkumiste kohta

7.8.2009   
            
            
               ET
            
            
               Euroopa Liidu Teataja
            
            
               L 205/19
            
         
      KOMISJONI MÄÄRUS (EÜ) nr 721/2009,
   6. august 2009,
   määruses (EÜ) nr 676/2009 osutatud pakkumismenetluse raames maisi importimiseks esitatud pakkumiste kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,
   ning arvestades järgmist:
   
               (1)
            
            
               Komisjoni määrusega (EÜ) nr 676/2009 (2) avati pakkumismenetlus seoses kolmandatest riikidest Hispaaniasse imporditava maisi tollimaksu vähendamise ülempiiriga.
            
         
               (2)
            
            
               Vastavalt komisjoni 18. detsembri 2008. aasta määruse (EÜ) nr 1296/2008 (millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta) (3) artiklile 8 võib komisjon määruse (EÜ) nr 1234/2007 artikli 195 lõikes 2 sätestatud korras otsustada pakkumismenetlust mitte jätkata.
            
         
               (3)
            
            
               Võttes arvesse eelkõige määruse (EÜ) nr 1296/2008 artiklites 7 ja 8 sätestatud kriteeriume, ei tuleks tollimaksu vähendamise ülempiiri kindlaks määrata.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruses (EÜ) nr 676/2009 osutatud pakkumismenetluse raames ajavahemikul 28. juulist kuni 6. augustini 2009 esitatud pakkumisi maisi imporditollimaksu vähendamiseks vastu ei võeta.
   Artikkel 2
   Käesolev määrus jõustub 7. augustil 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2009
      
         
            Komisjoni nimel
         
         
            põllumajanduse ja maaelu arenduse peadirektor
         
         Jean-Luc DEMARTY
         
      
   
   
      (1)  ELT L 299, 16.11.2007, lk 1.
   
      (2)  ELT L 196, 28.7.2009, lk 6.
   
      (3)  ELT L 340, 19.12.2008, lk 57.